Hamadria paviano

La Hamadria paviano (Papio hamadryas) estas specio de paviano el la familio de Cerkopitekedoj. Ĝi estas la plej norda el ĉiuj paviano, indiĝena de la Korno de Afriko kaj de la sudokcidenta pinto de la Araba Duoninsulo. Tiuj regionoj havigas habitatojn kun la avantaĝo por tiu specio de pli malmultaj naturaj predantoj ol la centraj aŭ sudaj afrikaj regionoj kie estas aliaj pavianoj. La Hamadria paviano estis religia animalo en la antikva Egipto kaj aperas en variaj roloj en la Religio de Antikva Egiptio, kaj de tie ties alternativa nomo de 'sakra paviano'.

 Fizika priskribo 
Krom la rimarkinda seksa dimorfismo (maskloj estas preskaŭ dufoje pli grandaj ol femaloj, kio estas komuna en la pavianoj) tiu specio ankaŭ montras diferencojn en koloraro inter plenkreskuloj. Plenkreskaj maskloj havas elstaran mantelon (hararmantelo kaj mantelo), arĝentblankecan, kiun ili disvolvigas je la deka jaro, dum la femaloj estas senmantelaj kaj ĝenerale brunaj. Iliaj vizaĝoj gamas el ruĝa al sablokolora kaj al malhelbruna.

Maskloj havas korpon de ĝis 80 cm kaj pezas 20–30 kg; femaloj pezas 10–15 kg kaj havas korpolongon de 40–45 cm.   La vosto aldonas pliajn 40–60 cm al la longo, kaj finas per malgranda harartufo. Idoj estas tre malhelbrunaj aŭ nigraj kaj pli helaj post unu jaro. Hamadria paviano atingas seksan maturecon je 4 jaroj ĉe maskloj kaj inter 5 kaj 7 jaroj por maskloj.Rowe, Noel. The Pictorial Guide to Living Primates, Pogonias Press (Charlestown, Rhode Island: 1996)

 Fotaro 

 Notoj 

Kategorio:Faŭno de Afriko
Kategorio:Primatoj
Kategorio:Afrotropisa faŭno
Kategorio:Orientalisa faŭno
Kategorio:Mamuloj de Afriko
Kategorio:Cerkopitekedoj